CELEX: 62015TN0502
Language: bg
Date: 2015-09-01 00:00:00
Title: Дело T-502/15: Жалба, подадена на 1 септември 2015 г. — Испания/Комисия

19.10.2015   
            
            
               BG
            
            
               Официален вестник на Европейския съюз
            
            
               C 346/36
            
         Жалба, подадена на 1 септември 2015 г. — Испания/Комисия
   (Дело T-502/15)
   (2015/C 346/41)
   Език на производството: испански
   
      Страни
   
   
      Жалбоподател: Кралство Испания (представител: L. Banciella Rodríguez-Miñón)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени отчасти Решението за изпълнение на Комисията от 22 юни 2015 г. за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), доколкото това решение се отнася до Кралство Испания,
            
         
               —
            
            
               да осъди Европейската комисия да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага четири основания.
   Що се отнася до Comunidad Autónoma de Cataluña:
   
               1.
            
            
               Направената корекция с фиксирана ставка в размер на 609 337,80 EUR нето и използваният метод на изчисление противоречат на член 31, параграф 2 от Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика и на ръководните начала, съдържащи се в документ на Комисията VI/5330/97 от 23 декември 1997 г. (Ръководни насоки за изчисляване на възстановяванията на средства към момента на подготвяне на решението за уравняване на сметките на ФЕОГА, Секция „Гарантиране“) и на документ AFRI-64043-2005 (Communication from the Commission, on how the Commission intends in the context of the EAGGF-Guarantee clearance procédure to hande shortcomings in the context of cross-compliance control system implemented by the Member State), тъй като не следва да се прибягва до оценка с фиксирана обща стойност, след като Кралство Испания е представило точна оценка на действителния риск за фонда. Извършеното от Комисията прилагане, освен че е неточно, е също непропорционално и не е обосновано.
            
         
               2.
            
            
               Добавянето към общата фиксирана сметка на 2 % от направената еднократна корекция в размер на 609 337,80 EUR, както и методът на изчисляване противоречат на член 31, параграф 2 от Регламент (ЕО) № 1290/2005 на Съвета и на документите на Комисията относно ръководните насоки за изчисляване на финансовите корекции, тъй като не следва да се използват и прибавят допълнително два метода на изчисляване за едно и също неизпълнение. Освен че става въпрос за юридическа непоследователност, това е и изцяло непропорционално и не е обосновано.
            
         
               3.
            
            
               Направената корекция за кампанията за подаване на заявления за 2009 г., финансови години 2011 и 2012, нарушава член 31, параграф 4 от Регламент (ЕО) № 1290/2005 и представлява нарушение на принципа на лоялно сътрудничество. В допълнение, това пречи на защитата на Кралство Испания, доколкото Комисията ненадлежно е разширила приложението на финансовата корекция към период, последващ 24-те месеца преди съобщението, макар Кралство Испания вече да е отстранило несъответствията.
            
         По отношение на Comunidad Autónoma de Canarias поради следното съображение:
   
               4.
            
            
               Направената корекция с фиксирана сума в размер на 1 689 689,03 EUR и използваният метод на изчисление противоречат на член 31, параграф 2 от Регламент (ЕО) № 1290/2005 на Съвета и на ръководните насоки, съдържащи се в документ на Комисията AGRI/D/40474/2010-REV 1.